open-index/open-wikipedia-markdown huggingface dataset:
En i mengden

***En i mengden*** (originaltittel: *The Crowd*) er en amerikansk stumfilm fra 1928, regissert av King Vidor. I 1989 ble filmen inkludert i National Film Registry, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

## Handling
John Sims ble født den 4-juli 1900, og mister faren sin når han er tolv år gammel. Som 21-åring reiser han til New York City, hvor han er sikker på at han snart kommer til å bli en viktig person, akkurat som faren hans alltid hadde trodd han kom til å bli. En annen passasjer på båten han reiser med, forteller John at han må være utrolig flink hvis han skal ha noe håp om å skille seg ut fra resten av mengden. John får jobb som en av mange kontor-arbeidere ved Atlas Insurance Company. Medarbeider Bert får ham med seg på et stevnemøte med to kvinner til Coney Island. John blir så betatt av Mary (spilt av Eleanor Boardman) at han frir til henne mot slutten av det første stevnemøtet deres, noe hun går med på. Men Bert spår at dette ekteskapet bare kommer til å vare ett år eller to.

Men en middag på julaften i den lille leiligheten deres, sammen med Marys mor (spilt av Lucy Beaumont) og to brødre - som John ikke står på vennskapelig fot med - ender dårlig. John reiser til Bert for å skaffe seg litt brennevin. En ung kvinne der blir straks interessert i ham, komplimenterer ham for utseendet hans, og begynner å danse med ham. John kommer senere hjem veldig sent, og veldig påvirket av alkohol. Marys familie har i mellomtiden reist hjem, og hun forteller ham at familien hennes ikke forstår ham. De utveksler julegaver, og John komplimenterer henne. Ett par måneder senere krangler de og Mary truer med å reise sin vei, men blir sjokkert og såret over Johns apati når han ikke forsøker å stoppe henne.

Men de forsoner seg når Mary forteller John at hun er gravid, og hun føder senere en sønn. I løpet av de neste fem årene får paret en datter, men Mary er misfornøyd med Johns manglende avansement på jobben hans - spesielt sammenlignet med Bert. Men en dag  blir datteren deres drept av en lastebil. John er så overveldet av sorg at han ikke klarer å fungere på jobben. Når han blir irettesatt, velger han å slutte i jobben. John forsøker å skaffe seg en rekke andre jobber, men han klarer ikke holde på noen av dem. Marys brødre tilbyr ham motvillig en stilling, men John er for stolt til å akseptere det han anser som veldedighet. I et raseri-anfall slår Mary ham. John går seg en tur, og vurderer å begå selvmord.

## Medvirkende
* Eleanor Boardman - Mary Sims
* James Murray - John Sims
* Bert Roach - Bert
* Estelle Clark - Jane
* Daniel G. Tomlinson - Jim
* Dell Henderson - Dick
* Lucy Beaumont - Marys mor
* Freddie Burke Frederick - "Junior"
* Alice Mildred Puter - datteren

## Referanser


## Eksterne lenker
*
Qods (fylke)

**Qods** (persisk: شهرستان قدس‎) er et fylke i provinsen Teheran i Iran. Hovedstaden i fylket er Qods. Fra målingen i 2006 var fylkets befolkning 237&nbsp;077, i 62&nbsp;355 familier. Fylket har et distrikt: det sentrale distriktet. Fylket har en by: Qods.
## Referanser
Gul fluesopp

**Gul fluesopp** (*Amanita citrina*) er en stilksporesopp av slekten *[[Amanita]]*. Det er nok ikke særlig giftig, men på grunn av forvekslingsmuligheten med hvit- og grønn fluesopp, og dens ubehagelige smak, bør den ikke spises. 

Tidligere ble denne soppen ofte beskrevet som grønn fluesopp og omvendt, fordi det ikke ble skilt mellom disse artene.

## Giftighet
Soppen inneholder sannsynligvis giften alpha-amanitin, men av veldig små mengder. Soppen er tvilsomt veldig farlig med mindre man spiser store mengder av den, men bør uansett ikke anses som spiselig.

## Forvekslingsmuligheter
Soppen kan forveksles med hvit fluesopp, grønn fluesopp, og løvefluesopp. Enkleste måte å skille disse er ved å lukte på soppen. Gul fluesopp har en kraftig lukt av potetkjeller.

## Kjennetegn
* Kjøtt: hvitt, kraftig lukt av potetkjeller
* Hatt: 5-10 cm, hvit til sitrongul med hvite til beige velumrester, halvkuleformet hvelvet eller utbredt.
* Stilk: 6-12 cm høy, tynn, hvitlig til gulaktig.
* Skiver: hvitlig til blekgule, tette
* Ring: hvitlig til blekgul
* Slire: bred, rund

## Referanser


## Eksterne lenker
* 
*
Jon Klæbo

**Jon Klæbo** (også omtalt som **John Klæbo**; født 1839 på Dønna, død 1874 i Hardanger) var en forfatter og lærer som også var svært engasjert i målsaken. Klæbo ble utdannet lærer ved seminaret i Tromsø i 1861 og jobbet som privatlærer i Lyngen. Fra 1863, frem til han flyttet til Hardanger i 1871, studerte og jobbet han i Kristiania. Han døde av tuberkulose i 1874.

Han skrev den første biografien over A.O. Vinje.

## Bibliografi
* *Songar og sogor* (1898)
* *Dikt* (1934)
* *Nordlandsliv : tekstar frå Nordland* : redigert av Hans H. Skei – Det norske språk- og litteraturselskap/bokselskap.no, 2013.

## Representert i
**Lofoten i norsk litteratur og kunst*, antologi (1956)
**Det e lys lenger fram!*, nordnorsk visebok (1976)
**Den gode leirplass ved havet*, nordnorsk diktantologi (1981)

## Referanser
Skonto halle

**Skonto halle** (norsk oversettelse: *Skonto-hallen*) er en flerbruksarena i Latvias hovedstad, Riga. Arenaen har hentet navn fra fotballklubben Skonto Riga, som spiller sine hjemmekamper på naboanlegget Skonto stadion. Skonto halle har plass til rundt 6500 publikummere og brukes hovedsakelig til utstillinger, samt idretts- og kulturarrangementer. Hallen åpnet i 1996 og ble senere modernisert i 2006 for å kunne brukes som arena til Ishockey-VM 2006. Eurovision Song Contest 2003 ble også arrangert i hallen.

## Referanser
Orwellion

* Se Systematisk inndeling

***Orwellion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, matt mørkbrune trebukker med uregelmessige, lyse flekker. Antennene er omtrent så lange som kroppen hos hunnene, betydelig lengre hos hannene. Pronotum er tønneformet, omtrent så langt som bredt. Dekkvingene er nokså jevnbrede og ender i en skarp tann. Beina er slanke.

## Levevis
Larvene lever i død ved, mest av løvtrær.

## Utbredelse
Slekten er utbredt i det sørvestlige USA og Mellom-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Orwellion* Skiles, 1985
********* *[[Orwellion fasciatum]]* Skiles, 1985
********* *[[Orwellion gibbulum]]* (Bates, 1880)
********* *[[Orwellion lineatum]]* Skiles, 1985
********* *[[Orwellion occidentalis]]* (Giesbert & Hovore, 1976)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Rey (fylke)

**Rey** (persisk: شهرستان ری‎) er et fylke i provinsen Teheran i Iran. Hovedstaden i fylket er Ray, som egentlig er en del av Teheran. Fra målingen i 2006 var fylkets befolkning på 292&nbsp;016, i 71&nbsp;711 familier. Fylket er delt inn i fire distrikter: det sentrale distriktet, Fashapuyeh-distriktet, Kahrizak-distriktet og Qaleh Now-distriktet. Fylket har tre byer: Hasanabad, Kahrizak og Baqershahr.

## Referanser
Sangen om den råtne potet

***Sangen om den råtne potet*** (originaltittel: *Jabberwocky*) er en amerikansk komedie fra 1977, regissert av Terry Gilliam med Michael Palin i hovedrollen.

## Handling
Historien er sentrert rundt en ung bonde, uten interesse for eventyr eller formue, blir forvekslet med kongedømmets eneste håp når et fryktelig monster truer landsbyen deres.

## Medvirkende
* Michael Palin - Dennis
* Annette Badland - Griselda
* Harry H. Corbett - godseier Ethel
* Max Wall - kong Bruno
* John Le Mesurier - Passelewe (kammerherre)
* Deborah Fallender - prinsesse
* Gordon Kaye  - søster Jessica
* Terry Gilliam - Mann med frakk
* John Bird - første utroper
* Neil Innes - andre utroper
* Terry Jones - krypskyter
* Derrick O'Connor - flygende-svinfisk-bonde
* Tony Aitken - selvplager
* Graham Crowden  - sektleder
* Bryan Pringle - vakt
* Peter Cellier - kjøpmann
* Peter Salmon - jabberwocky (monster)

## Referanser


## Eksterne lenker
*
Benjamin de Carvalho

**Benjamin Skaar de Carvalho** (født 1975) er en norsk forsker innen internasjonal politikk. 

de Carvalho ble i 2009 tildelt sin doktorgrad i International Studies fra University of Cambridge med avhandlingen *Sovereignty, Religion, and the Nation-State: Statecraft and Collective Identity in England, c. 1530-1601*. Han har en M.Phil. i International Relations fra samme universitet (2001), og har også studert ved New School for Social Research i New York (M.A. i statsvitenskap, 2000) og Universitetet i Oslo (cand.mag. i statsvitenskap og sosiologi, 1998). Han har siden 2003 vært tilknyttet Norsk utenrikspolitisk institutt (NUPI), hvor han er ansatt som seniorforsker. 

de Carvalho var medredaktør av boken *Small State Status Seeking: Norway's Quest for International Standing*, sammen med Iver B. Neumann. Boken, som gir en bred oversikt over norsk utenrikspolitikk tar for seg status som drivkraft bak småstaters utenrikspolitikk.

de Carvalho var medredaktør av tidsskriftet *[[Internasjonal politikk (tidsskrift)|Internasjonal Politikk]]* med Halvard Leira (2007-2011) og Niels Nagelhus Schia og Minda Holm (2017).

## Referanser
Apoclausirion

* Se Systematisk inndeling

***Apoclausirion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En nokså liten, slank, blank, brunrød trebukk. Kroppen er kledt med lange, lyse hår. Antennene er nokså kraftige, noe lengre enn kroppen, mørke bortsett fra det innerste leddet som er rødt. Pronotum er tønneformet, litt lengre enn bredt. Dekkvingene er jevnbrede, tilspisset bak. Beina er slanke, lårene røde, legger og føtter svarte.

## Levevis
Larvene lever i død ved, mest av løvtrær.

## Utbredelse
Arten er kjent fra Brasil (Mato Grosso).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Apoclausirion* Martins & Napp, 1992
********* *[[Apoclausirion nigricorne]]* Martins & Napp, 1992

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Robat Karim (fylke)

**Robat Karim** (persisk: شهرستان رباط‌کریم‎) er et fylke i provinsen Teheran i Iran. Hovedstaden i fylket er Robat Karim. Fra målingen i 2006 var fylkets befolkning (inkludert målinger fra fylket Baharestan) var 608&nbsp;530, i 149&nbsp;444 familier. Fylket er delt inn i to distrikter: det sentrale distriktet og Golestan-distriktet. Fylket har tre byer: Robat Karim, Nasirshahr og Parand.

## Referanser
Varmeerytem

**Varmeerytem** eller **erythema ab igne** (EAI) er en hudtilstand som er forårsaket av langvarig eksponering for varme (infrarød stråling). Tilstanden er også kjent som «varmeflaske-utslett» siden tilstanden kan oppstå ved bruke av varmeflaske med for varmt vann over lang tid. Langvarig termisk stråling mot huden kan føre til utvikling av retikulær erytem, hyperpigmentering, skalering og telangiectasier i det berørte området. Noen med varmeerytem kan føle en mild kløe eller brennende følelse, mens for andre kan tilstanden gå ubemerket dersom det ikke sees en endring i pigmentering.

## Årsaker

Forskjellige typer varmekilder kan føre til denne tilstanden, for eksempel har bruk av varme laptoper i fanget over lang tid forårsaket en del tilfeller av varmeerytem både hos barn og voksne, noe som har blitt så vanlig at det har fått navnet «laptop-dermatitis».

## Referanser
Moa Høgdahl Schønningsen

**Moa Gerda Høgdahl Schønningsen** (født 14. mars 1996 i Trondheim) er en norsk håndballspiller som spiller for den danske klubben Nykøbing Falster HK.

## Karriere
### Klubb
Høgdahl startet sin karriere i , før hun signerte for  i 2014. I 2018 skrev hun en treårskontrakt med den danske klubben . I 2023 gikk hun til Nykøbing Falster HK.

### Landslag
Høgdahl representerte de norske U-jentene under Ungdoms-EM 2013, der Norge kom på 7.-plass, og de norske juniorjentene under Junior-VM 2016, der Norge kom på 5.-plass.

30. mai 2018 fikk Høgdahl sin debut for det norske A-landslaget i EM-kvalifiseringskampen mot Ukraina. Hun deltok i VM 2019 der Norge kom på fjerdeplass, og hun ble verdensmester i 2021.

## Personlig
Hun er datteren til Mia Hermansson Høgdahl og Arne Høgdahl. I 2023 giftet hun seg med Simen Schønningsen.

## Referanser


## Eksterne lenker
*
Allsvenskan 2018

**Allsvenskan 2018**, er Sveriges øverste divisjon i fotball for menn. 

Lagene har kvalifisert seg til allsvenskan 2018 etter resultat fra allsvenskan 2017, och superettan 2017. Ligaen består av 16 lag med Östersund som det nordligste, og Trelleborg som det sørligste av lagene.

Malmö  FF er regjerende mestere.

## Tabell

## Lagene

## Resultattabell

## Referanser
Kommunestyrevalget 1967

**Kommunestyrevalget 1967** var et riksdekkende lokalvalg i Norge som fant sted 24. og 25. september 1967. Om lag halvparten av kommunene hadde åpent valglokale begge dager. Det ble holdt omvalg i fire kommuner: Lindås, Herøy, Rødøy og Andøy.

Ved valget ble det valgt representanter og varamenn til 404 norske herredskommuner og 47 bykommuner. I landdistriktene ble det valgt  representanter og  varamenn, mens det i byene ble valgt  representanter og  varamenn. Av representantene var henholdsvis 914 og 371 kvinner, en økning fra forrige kommunestyrevalg.

Stemmerettsalderen var 21 år.  personer hadde stemmerett ved valget.  personer avga stemme tilsvarende 76,3% valgoppslutning, en nedgang fra forrige kommunestyrevalg. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i de fire kommunene Utsira, Modalen, Fræna og Træna.

Arbeiderpartiet ble største parti ved valget, og fikk 42,5 % av stemmene i bygdene og 45,4 % i byene. Dette ga partiet totalt  representanter, en reduksjon fra  representanter ved forrige valg. Andelen representanter gikk også ned.

## Resultat av forholdstallsvalgene

## Resultat av ordførervalgene

## Referanser
Jan E. Jørgensen

**Jan Ejnar Jørgensen** (født 1965) er en dansk advokat og politiker for partiet Venstre. Han har vært medlem av Frederiksberg kommunestyre siden 1998 og rådmann (tilsvarende medlem av formannskapet) siden 2002. Jørgensen ble første gang innvalgt i Folketinget fra Københavns storkrets ved folketingsvalget 2011. 

## Referanser


## Eksterne lenker
* 
* 
*
Tore Thorstensen

**Tore Thorstensen** (født 1951) er en norsk forretningsmann.

Thorstensen eier og har styreverv i en rekke norske og internasjonale bedrifter. Blant disse finner vi bedrifter som KB Gruppen, Autostore, Magnor Glassverk og Kitch.

Den 20. september 2018 ble det annonsert av *[[Kapital (tidsskrift)|Kapital]]* at Thorstensen er blant de 400 rikeste i Norge. I 2022 var han oppført som nummer 278.

## Referanser
VM i friidrett innendørs 2018 – 60 meter menn

**60 meter for menn** ved **[[VM i friidrett innendørs 2018]]** ble avholdt i Arena Birmingham i Birmingham i Storbritannia den 3. mars 2018. 

## Resultater

### Forsøksheat
Kvalifisering: De tre første i hvert heat (Q) pluss de tre raskeste ellers (q) kvalifiserte seg til semifinalene.

### Semifinaler
Kvalifisering: De to første i hvert heat (Q) pluss de to raskeste ellers (q) kvalifiserte seg til finalen.

### Finale
Finalen begynte kl. 21:09.

## Referanser
Europacupen i basketball for menn

**Europacupen i basketball for menn** (offisielt **FIBA Europe Cup**) er en basketballturnering for europeiske basketballag som har blitt arrangert årlig av FIBA siden 2015/16-sesongen.

## Norske lag i turneringen

## Finaler
Finalene har blitt avholdt som en Final Four-turnering eller som hjemme/borte-serie.

## Se også
* Mesterligaen i basketball for menn

## Eksterne lenker
* 
* FIFA Europe Cup hos *[[FIBA Europe]]*
Mexicos herrelandslag i basketball

**Mexicos herrelandslag i basketball** er landslaget i basketball som representerer Mexico i internasjonale konkurranser.

Landslaget er rangert som nummer 13 på FIBAs verdensranking og tok OL-bronse under Sommer-OL 1936. De har også tatt ett gull og én bronsemedalje i Amerikamesterskapet i basketball for menn.

## Se også
* Mexicos kvinnelandslag i basketball

## Eksterne lenker
*
Mexicos kvinnelandslag i basketball

**Mexicos kvinnelandslag i basketball** er landslaget i basketball som representerer Mexico i internasjonale konkurranser.

Landslaget er rangert som nummer 35 på FIBAs verdensranking, og har tatt tre gull og én bronsemedalje i Sentralamerikamesterskapet i basketball for kvinner.

## Se også
* Mexicos herrelandslag i basketball

## Eksterne lenker
*
Italias herrelandslag i basketball

**Italias herrelandslag i basketball** er landslaget i basketball som representerer Italia i internasjonale konkurranser.

Landslaget er rangert som nummer 14 på FIBAs verdensranking, og tok sølv under Sommer-OL i 1980 og 2004. De har også tatt to gull-, fire sølv- og fire bronsemedaljer i Europamesterskapet i basketball for menn.

## Se også
* Italias kvinnelandslag i basketball

## Eksterne lenker
*
Puerto Ricos herrelandslag i basketball

**Puerto Ricos herrelandslag i basketball** er landslaget i basketball som representerer Puerto Rico i internasjonale konkurranser.

Landslaget er rangert som nummer 15 på FIBAs verdensranking, og har tatt tre gull-, fem sølv- og to bronsemedaljer i Amerikamesterskapet i basketball for menn.

## Se også
* Puerto Ricos kvinnelandslag i basketball

## Eksterne lenker
*
Mesterligaen i basketball for menn

**Mesterligaen i basketball for menn** (offisielt **Basketball Champions League**) er en basketballturnering for europeiske basketballag som har blitt arrangert årlig av FIBA siden 2016/17-sesongen.

## Finaler
Finalene blir avholdt som en Final Four-turnering.

## Se også
* Europacupen i basketball for menn

## Eksterne lenker
*
Adventkirken Betel

**Adventkirken Betel** er en kirke i Oslo, og tilhører kirkesamfunnet Syvendedags Adventistkirken. Kirken ligger i Akersgata 74, og var opprinnelig et kurbad, bygget i perioden 1885 til 1927.

## Eksterne lenker
*Kirkens hjemmeside
*
Latvias kvinnelandslag i basketball

**Latvias kvinnelandslag i basketball** er landslaget i basketball som representerer Latvia i internasjonale konkurranser.

Landslaget er rangert som nummer 26 på FIBAs verdensranking, og har deltatt i Sommer-OL én gang, Basketball-VM én gang og EuroBasket åtte ganger.

## Se også
* Latvias herrelandslag i basketball

## Eksterne lenker
*
Den dominikanske republikks herrelandslag i basketball

**Den dominikanske republikks herrelandslag i basketball** er landslaget i basketball som representerer Den dominikanske republikk i internasjonale konkurranser.

Landslaget er rangert som nummer 17 på FIBAs verdensranking og tok bronsemedalje under Amerikamesterskapet i basketball for menn i 2011.

## Se også
* Den dominikanske republikks kvinnelandslag i basketball

## Eksterne lenker
*
Ann-Cecilie Larsen

**Ann-Cecilie Larsen** (født 14. februar 1980) er en norsk fysiker. Hun er forsker på kjerne- og energifysikk ved fysisk institutt Universitetet i Oslo.

Hun tok mastergrad i fysikk i 2004 og doktorgrad i 2008 ved Universitetet i Oslo. Fra 2009 til 2011 ble hun tildelt Forskningsrådets stipend på seks millioner kroner for yngre, fremragende forskere. I 2016 vant hun Forskningsrådets pris for unge fremragende forskere. I 2015 fikk hun Det europeiske forskningsråds stipend på 1,4 millioner euro til særlig talentfulle unge forskere.

Larsen har særlig forsket på hvordan tyngre grunnstoffer blir dannet i stjernene, samt utvikling av metoder for å undersøke hvordan atomkjerner oppfører seg når de varmes opp til de temperaturene som finnes i supernovaeksplosjoner og nøytronstjernekollisjoner.

## Referanser


## Eksterne lenker
* 
* uio.no Ann-Cecilie Larsen
Oddernes prestegård

**Oddernes prestegård** ligger like nord for Oddernes kirke.

Kirken er fra middelalderen, og det har vært prestegård på stedet siden reformasjonen. Dagens hovedbygning ble oppført i 1759–61 etter at den forrige brant. Det ble utført større endringer og reparasjoner i 1892 og 1923, de siste etter tegninger av Niels Winge Grimnes. Prestegården ble fredet av Riksantikvaren i 1991. Den ble noe modernisert i 1994.

Hovedbygningen (våningshuset) er en laftet bygning i to og en halv etasje med stående panel og saltak. Den hadde før 1923 en ekstra fløy i full høyde vinkelrett på den nåværende, og fargen har variert. I dag er den hvit. Nordover og dernest vestover fra våningshuset går lavere fløyer. De tre fløyene danner et gårdstun med utgang mot Jegersbergveien i vest. Bygningsmassen er omgitt av et hageanlegg som igjen er omgitt av Oddernes kirkegård.

I området rundt prestegården og kirkegården er en rekke jernaldergraver.

## Referanser


## Kilder
* Oddernes prestebolig  hos Opplysningsvesenets fond
* 

## Eksterne lenker
* 
* Kirkebøker for Oddernes
Sphaerioeme

* Se Systematisk inndeling

***Sphaerioeme*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, blank, bronseaktig mørk trebukk. Oversiden er fint hårete. Antennene er tynne og litt lengre enn kroppen. Pronotum er tønneformet. Dekkvingene er en tanke rundede og hvelvede. Beina er nokså lange, lårene slanke.

## Levevis
Larvene lever i død ved, mest av løvtrær.

## Utbredelse
Arten er kjent fra Surinam og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Sphaerioeme* Martins & Napp, 1992
********* *[[Sphaerioeme rubristerna]]* (Gounelle, 1909)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
EM i friidrett 2018 – 1500 meter menn

**1500 meter for menn** under EM i friidrett 2018 ble arrangert på Olympiastadion i Berlin 8. og 10. august 2018.

## Rekorder

## Kvalifikasjonskrav
Kvalifikasjonskravet for 1500 meter menn var: **3.40,00**.

## Program

## Resultater

### Runde 1

De 3 første i hvert av 3 heat (Q), og de 3 raskeste ellers (q) skulle kvalifiserte seg til finalen. På grunn av delt tid ble det 4 løpere kvalifisert på tid (q).

### Finale

## Referanser
Ukrainas kvinnelandslag i basketball

**Ukrainas kvinnelandslag i basketball** er landslaget i basketball som representerer Ukraina i internasjonale konkurranser.

Landslaget er rangert som nummer 61 på FIBAs verdensranking. De tok gull under Europamesterskapet i basketball for kvinner i 1995, og kvalifiserte seg dermed til Sommer-OL i 1996.

## Se også
* Ukrainas herrelandslag i basketball
Ramnes prestegård

**Ramnes prestegård** ligger halvannen kilometer sørvest for Ramnes kirke, i Tønsberg kommune i Vestfold. Tunet er sentrert om Prestegårdsveien, med bygninger på begge sider av veien. Prestegårdens historie skal strekke seg tilbake til før reformasjonen.

Hovedbygningen er et laftebygg i én etasje med saltak. Eldste del er fra 1742, og i 1825–26 ble den flyttet litt østover og utvidet. Bygningen er fredet.

## Eksterne lenker
* Ramnes prestebolig hos Opplysningsvesenets fond
*
Ninh Binh (provins)

**Ninh Bình** er en provins i det nordlige Vietnam. Provinsen består av to bydistrikter; Hoa Lư (hovedstaden) og Tam Diep; samt seks landdistrikt: Gia Vien, Kim Son, Nho Quan, Yen Khanh og Yen Mo.

File:phatdiemk-77.jpg|Phat Diem-Ninh Bình
File:Tam Cốc01.jpg|trois grottes-Ninh Bình
File:BaiDinh Dien TamThe.JPG|Bái Đính -Ninh Bình
File:Temple commémoratif au roi Dinh Tien Hoang (Hoa Lu).jpg|Hoa Lu-Ninh Bình
File:Chuadichlong1.jpg|Dinh Long-Ninh Bình
File:Tam Coc taken by Harmony Hiro.jpg|Tam Coc - Bich Dong
Jacaranda (andre betydninger)

Jacaranda (*Jacaranda mimosifolia*) er et løvtre med blå blomster.

Jacaranda kan også sikte til:
* Jacaranda (klubb)
* ''Jacaranda'' (slekt) – en planteslekt i trompettrefamilien
Georg Lous (II)

**Georg Lous (II)** (født 19. mai 1916, død 23. juli 1996) var en norsk advokat.

Han var sønn av advokaten Georg Lous, nevø av astronomen Kristian Lous og barnebarn av regjeringsadvokat Karl Lous.

## Karriere

Han tok cand.jur. ved Universitetet i Oslo i 1940, og jobbet som dommerfullmektig før han begynte som advokatfullmektig i sin bestefars advokatfirma ''Lous og Bergh''. Han ble partner i firmaet i 1949, og fra 1953 var han høyesterettsadvokat. Firmaet skiftet senere navn, først til *Høyesterettsadvokatene Georg Lous og Chr.B. Platou* deretter til *Lous, Hagemann, Arff-Pettersen & Løken* og endelig i 1992 til *Dalan, Sigmond, Hagemann & Lous*. Georg Lous trakk seg tilbake i 1990. Han døde i juli 1996 og ble begravet på Vår Frelsers gravlund.

Fra 1966 var han styremedlem og fra 1975 til 1989 formann for Norsk Folkemuseum. Han var også styreformann for flere industrifirma, som Falconbridge Nikkelverk, og var rådgivende styremedlem i Forsikringsselskapet Norden.

## Annet
I 1986 utga han romanen *Korsika! Korsika! Korsika!* under pseudonymet *Agro Detaccio*.

## Referanser
Nøytrontall

**Nøytrontall**, symbol **N**, er antall nøytroner i en nuklide.

Atomnummer (protontall) pluss nøytrontall er lik massetall: **Z**+**N**=**A**. Forskjellen mellom nøytrontall og atomnummer er kjent som **nøytronoverskudd**: **D** = **N** - **Z** = **A** - **2Z**.

Nøytrontallet blir sjelden skrevet eksplisitt i nukleidesymbolnotasjonen, men vises med senket skrift til høyre for elementsymbolet. Tabellen er sortert i rekkefølge av økende tydelighet og minkende bruksfrekvens:

## Referanser
Kommunestyrevalget 1971

**Kommunestyrevalget 1971** var et riksdekkende lokalvalg i Norge som fant sted 24. og 25. september 1971. Om lag halvparten av kommunene hadde åpent valglokale begge dager. Det ble holdt omvalg i to kommuner: Hobøl og Fræna.

Ved valget ble det valgt representanter og varamenn til 397 norske herredskommuner og 47 bykommuner. I landdistriktene ble det valgt  representanter og  vararepresentanter, mens det i byene ble valgt  representanter og  vararepresentanter. Av representantene var henholdsvis 1432 og 554 kvinner, en vesentlig økning fra forrige kommunestyrevalg.

Stemmerettsalderen var 20 år.  personer hadde stemmerett ved valget.  personer avga stemme tilsvarende 73,0 % valgoppslutning, en nedgang fra forrige kommunestyrevalg. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i de fire kommunene Utsira, Modalen, Fræna og Træna.

Arbeiderpartiet ble største parti ved valget, og fikk 41,4 % av stemmene i bygdene og 42,0 % i byene. Dette ga partiet totalt  representanter, en reduksjon fra  representanter ved forrige valg. Andelen representanter gikk også ned.

## Resultat av forholdstallsvalgene

## Resultat av ordførervalgene

## Referanser
Nuklidekart

Et **nuklidekart** eller **diagram av nuklider** er et todimensjonalt diagram førsteaksen representerer antall nøytroner (nøytrontall)  og andreaksen representerer antall protoner (atomnummer) i en atomkjerne. Diagrammet brukes innen kjernefysikk og kjernekjemi. Hvert punkt på grafen representerer en nuklide av et kjemisk element og gir informasjon om atomnummer, nuklidemasser og type stråling som sendes ut når atomkjernen henfaller. Et nuklidekart har mer informasjon enn periodsystemet blant annet fordi nuklidekartet viser alle istoponene til grunnstoffene. 

## Referanser
Lanephus

* Se Systematisk inndeling

***Lanephus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstore, avlang, brunspraglete trebukk. Antennene er ganske kraftige, kortere enn kroppen, de innerste leddene med en skarp pigg i spissen. Pronotum er rundet, med en blank, opphøyd midtribbe, en kommaformet, blank knøl på hver side av denne og opphøyde sidekjøler, i midten for det meste brungult. Dekkvingene er jevnbrede, med brede, uregelmessige, gråhvite bånd i den indre delen og ved spissen, ellers med brungule tegninger, i spissen med en skarp tann. Beina er middels lange, slanke og rødbrune.

## Levevis
Larvene lever i død ved, mest av løvtrær.

## Utbredelse
Arten er kjent fra Brasil og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Lanephus* Martins, 2005
********* *[[Lanephus njumanii]]* (Haldeman, 1847) (artsnavnet er trolig en fonetisk gjengivelse av navnet Newman)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
World of Warcraft: Battle for Azeroth

***World of Warcraft: Battle for Azeroth*** er den syvende utvidelsespakken til *[[World of Warcraft]]* utgitt av Blizzard Entertainment. Utvidelsespakken ble annonsert under Blizzcon 3. november 2017 og ble utgitt 14. august 2018. Over tre millioner eksemplarer ble solgt den første dagen, noe som er ny rekord for serien. *Battle for Azeroth* etterfulgte *[[World of Warcraft: Legion|Legion]]* fra 2016.

Utvidelsen inkluderer to nye kontinenter, Kul Tiras og Zandalar, og introduserer åtte nye spillerraser. Det maksimale spillernivået ble økt fra 110 til 120.

## Referanser


## Eksterne lenker
*
Adam Ziener den yngre

**Adam Ziener** (født 1664 på Kongsberg, død 1732 på Kongsberg), kalt *den yngre*, var en norsk bergmester ved Kongsberg Sølvverk og overbergamtsassessor. Han var sønn av Adam Ziener den eldre (f. ca. 1635) og hørte til et dynasti av gruveingeniører og ledere ved Kongsberg Sølvverk på 16- og 1700-tallet. Han ble sprenger ved sølvverket i 1686, hauer i 1688, understiger i 1689, og foretok deretter studiereiser ved ulike bergverk. I 1692 ble han overstiger, i 1705 geschworner og i 1719 fulgte utnevnelsen til bergmester og overbergamtsassessor. Hans sønn Adam Adamsen Ziener (f. 1709), den tredje med dette navnet, ble også bergmester på Kongsberg og overbergamtsassessor.

## Referanser
Adam Adamsen Ziener

**Adam Ziener** (født 1709 på Kongsberg) var en norsk bergmester ved Kongsberg Sølvverk og overbergamtsassessor. Han var sønn av bergmester og overbergamtsassessor Adam Ziener den yngre og var den tredje i rekken av et dynasti av gruveingeniører og ledere på Kongsberg Sølvverk med navnet Adam Ziener. Han ble som sin far bergmester da Jens Henckel gikk av i 1754. 1. november 1760 fikk han også ærestittelen *assessor honoratius sine sessione et voto* i Overbergamtet, dvs. han ble dommer uten møte- og stemmerett. Han var første gang gift med Birgitte Margrethe Henckel, søster av forgjengeren Jens Henckel, og andre gang med Anna Susanna Paus, datter av sorenskriver i Øvre Telemark Peder Hansson Paus.

## Referanser
Adam Ziener

**Adam Ziener** er navnet til flere bergmestre og andre ledere og ingeniører ved Kongsberg Sølvverk:

*Adam Ziener den eldre
*Adam Ziener den yngre
*Adam Adamsen Ziener
Mumlerap

**Mumlerap** (også kjent som «SoundCloud-rap») er en løst definert  nisjesjanger som utviklet seg på den elektroniske strømmeplattformen SoundCloud. Sjangeren er hovedsakelig preget av sine enkle uforståelige tekster, derav blant annet navnet. Bruken av begrepet har utvidet seg til rappere som legger lite vekt på lyrikken. Tekstenes innhold utspenner seg fra å være egosentrisk og nihilistisk til diskusjon av penger, sex og narkotika.

## Stil og etymologi
Begrept «mumlerap» var tatt i bruk i 2016 av Wiz Khalifa. Ifølge en artikkel i Vibe av Jasmine Alyse er det en viss uenighet over om at begrepet er brukt til å referere til en sjanger i det hele tatt, eller om at det bare en annen måte å si «nye rappere». Begrepet var først brukt til å beskrive rappere som har uklar tekst, men en populær bruk av begrepet viser at det hovedsakelig blir brukt til å referere til rappere som legger mindre energi i teksten enn tekniske rappere, med mer energi på melodien, flyten og leveringen. Det finnes mange «mumlerap» artister som ikke lager «mumlerap» i det hele tatt. Begrepet er ofte misbrukt.

## Se også

* Alternativ hip hop
* Rap metal
* Nu metal
* Scat-synging

## Referanser
Jacaranda

**Jacaranda** (*Jacaranda mimosifolia*) er et løvfellende tre i trompettrefamilien.

Det blir opptil 20 m høyt der forholdene er gunstige, men i middelhavslandene blir det bare 8 m høyt. Barken er lysebrun og furet. Stammen er kort og opptil 40–50 cm i diameter. Bladene er dobbeltfinnete og opptil 40 cm lange. Blomstringen begynner ofte før løvsprett, og blomstene sitter i endestilte topper. Blomstene er blå, trompetformede og 5–6 cm lange. Frukten er oval, brun kapsel som er 6–8 cm lang. Den sprekker opp på langs så de vingede frøene kan spres med vinden.

Dette treslaget hører hjemme i Bolivia og nordvestlige Argentina, men plantes overalt i subtropiske strøk på grunn av det vakre løvet og den praktfulle blomstringen. Unge trær tåler ikke frost. Slekta *[[Jacaranda (slekt)|Jacaranda]]* omfatter nesten 50 arter, men de andre har ikke så stor betydning.

Veden er gulhvit, ganske myk, uten kvister og lett å bearbeide. Den brukes til snekring og fyringsved. Det sterkt fargede, harde virket som kalles jakaranda i tømmerhandelen kommer ikke fra denne arten, men fra treslag i slekta *Dalbergia* i erteblomstfamilien.

## Litteratur
* 
* 
* 
* 

## Galleri

Jacaranda255.jpg|Gatetrær i Islamabad
BlueJacarandaFlowers.jpg|Blomster
Jacaranda mimosifolia PAN leafs (edit).jpg|Bladverk
Jacaranda mimosifolia - pods and seeds.JPG|Frukt og frø
Jacaranda mimosifolia Holz.jpg|Trevirke


## Eksterne lenker
*
Jon Eilivsson

**Jon Eilivsson** (død 1519) var utsending fra bøndene i Ryfylke til Christian II av Danmark og Norge. Han ble henrettet av høvedsmannen på Bergenhus.

## Liv
Jon Eilivsson var uekte sønn av biskopen i Stavanger Eiliv Jonsson og tilhørte en lavadelsslekt. Han bodde trolig i Ryfylke eller Stavanger, og har hatt barn som eide jordegods i Rygge i Østfold.

Christian IIs høvedsmann på Bergenhus festning, Jørgen Hanssen, skrev ut harde skatter på bøndene på Vestlandet i årene fra 1514. I tillegg var det i disse årene uår og dyrtid. Derfor samlet bøndene i Ryfylke seg i 1518 og sendte Jon Eilivsson som utsending til kongen for å klage over skattene. Trolig har han blitt valgt som utsending fordi han kunne lese og skrive.

At bøndene holdt egne ting ble imidlertid ansett som opprør. Jørgen Hanssen lot derfor Jon Eilivsson gripe og fengsle på Bergenhus. Her skrev denne et brev til kongen, hvor han hevdet at bøndene ikke hadde vært ulydige mot kongen, men hadde protestert mot skattene fordi de var ute av stand til å betale dem. Han nevnte også andre som han mente hadde hatt mer å gjøre med saken enn han selv, blant andre væpneren Orm Eiriksson fra Stavanger. Senere ble Jon Eilivsson henrettet, uten at man kjenner dommen hans. Bøndene i Ryfylke ble pålagt straffeskatt, og jordegodset som tilhørte Jon Eilivssons barn ble inndratt av kongen.

Orm Eiriksson ble dømt til døden i 1521, men det er ukjent om denne straffen sto i sammenheng med Jon Eilivssons beskyldninger mot ham.

## Referanser


## Litteratur
*
Det norske Oldskriftselskab

**Det norske Oldskriftselskab** var en forening som arbeidet for å utgi norrøne kildeskrifter og vitenskapelige avhandlinger om Norges eldre historie.

## Historie
I 1849 hadde det blitt opprettet en forening kalt Foreningen til norske Oldskrifters Udgivelse, som gikk inn for å utgi kildeskrifter til eldre norsk historie. Men etter noen år gikk denne foreningen i dvale. I 1861 ble virksomheten fornyet under navnet «Det norske Oldskriftselskab». Initiativtakerne var Sophus Bugge, Rudolf Keyser, P. A. Munch, Nicolay Nicolaysen, Siegwart Petersen, Oluf Rygh og Carl Richard Unger. I årene 1862–1868 utga selskapet *Samlinger*, som inneholdt utgaver en rekke viktige kildeskrifter. Selskapet ble oppløst i 1900.

Samtidig med selskapets virksomhet ble norrøne kildeskrifter også utgitt av Universitetet i Christiania (som universitetsprogrammer) og av Kildeskriftfondet i Riksarkivet.

## Utgivelser
* *[[Gammel norsk Homiliebog]]* (1862–64)
* *[[Heimskringla]]* (1863–68)
* *[[Maríu saga]]* (1869–71)
* *Kongunga sögur* (1869–73)
* *[[Gunnlaugs saga ormstungu]]* (1862)
* *Norrøne Skrifter af sagnhistorisk Indhold* (1862–73)

## Litteratur
*
Shemiranat (fylke)

**Shemiranat** (persisk: شهرستان شمیرانات‎) er et fylke i provinsen Teheran i Iran. Hovedstaden i fylket er Shemiran, som er en del av byen Teheran. Fra målingen i 2006 var fylkets befolkning 37&nbsp;778, i 11&nbsp;178 familier. Fylket er delt inn i to distrikter: Rudbar-e Qasran-distriktet og Lacasanat-distriktet. Fylket har tre byer: Fasham, Shemshak og Lavasan.

## Referanser
Teheran (fylke)

**Teheran** (persisk: شهرستان تهران‎) er et fylke i provinsen Teheran i Iran. Hovedstaden i fylket er Teheran. Fra målingen i 2006 var fylkets befolkning 7&nbsp;882&nbsp;843, i 2&nbsp;313&nbsp;002 familier. Fylket er delt inn i tre distrikter: det sentrale distriktet, Kan-distriktet og Aftab-distriktet. Fylket har en by: Teheran.
## Referanser
Varamin (fylke)

**Varamin** (persisk: شهرستان ورامین‎) er et fylke i provinsen Teheran i Iran. Hovedstaden i fylket er Varamin. Fra målingen i 2006 var fylkets befolkning (inkludert målingene fra fylkene Pishva og Qarchak) 540&nbsp;442, i 134&nbsp;538 familier; uten disse målingene var befolkningen 258&nbsp;498, i 65&nbsp;850 familier. Fylket er delt inn i to distrikter: det sentrale distriktet og Javadabad-distriktet. Fylket har to byer: Varamin og Javadabad.
## Referanser
Shahriar (fylke)

**Shahriar** (persisk: شهرستان شهریار‎) er et fylke i provinsen Teheran i Iran. Hovedstaden i fylket er Shahriar. Fra målingen i 2006 var fylkets befolkning (inkludert målingene fra fylket Malard og Qods) 1&nbsp;044&nbsp;707, i 273&nbsp;826 familier. Fylket har et distrikt: det sentrale distriktet, og det har sju byer: Shahriar, Sabashahr, Vahidieh, Shahedshahr, Ferdowsieh, Baghestan og Andisheh.

## Referanser
Takashi Hiraide

**Takashi Hiraide** (平出 隆 *Hiraide Takashi*, født 21. november 1950 i Moji, nå en del av Kitakyūshū, Fukuoka) er en japansk poet og kritiker. Hans verker *[[Til valnøttens gjenstridige utholdenhet]]* (fra 2013, utgitt av Forlaget Oktober) og *[[Katten (bok)|Katten]]* (fra 2014, utgitt av forlaget Press) er utkommet på norsk.

## Referanser
Greatest Lovesongs Vol. 666

***Greatest Lovesongs Vol. 666*** er debutalbumet til det finske Love Metal-bandet HIM. Albumet ble spilt inn i løpet av 15 dager, sommeren 1997, med produsent Hiili Hiilesmaa, som vokalist Ville Valo har kreditert som det sjette medlemmet av bandet grunnet hans hjelp med å skape bandets lydbilde. Albumet ble sluppet 3. november 1997.

Musikalsk har albumet blitt beskrevet som en blanding mellom heavy metal og 80-tallets rock og goth, med tekster som omhandler kjærlighet og død. Albumet er det eneste som har med keyboardist Antto Melasniemi og trommeslager Juhana «Pätkä» Rantala.

## Eksterne lenker
*
Love Metal (sjanger)

**Love Metal** er en sjanger etablert av det finske bandet HIM, og er i hovedsak kun de som bruker. Kjennetegn ved sjangeren er at tekstene gjerne omhandler død og kjærlighet i en gotisk stil, og at det gjerne er en litt saktere versjon av metal. Den er sterkt påvirket av heavy metal (særlig bandet Black Sabbath) og 80-tallets goth rock.
En panter i kjelleren

***En panter i kjelleren*** er en roman fra 1998 av den israelske forfatteren Amos Oz.

Den norske utgaven kom på Pax forlag i 1999, oversatt av Kjell Risvik.
Bindeord

**Bindeord** er ord eller fraser som viser forholdet mellom paragrafer eller deler av en tekst eller tale. Disse gir større sammenheng ved å gjøre det mer eksplisitt eller signaliserer hvordan ideer forholder seg til hverandre. Overganger er «broer» som «bærer en leser fra avsnitt til avsnitt.» Overganger veileder leseren gjennom trinnene av logikk, trinn av gangen, eller gjennom fysisk plass. Overganger «...koble ord og ideer, slik at dine lesere ikke trenger å gjøre det mentale arbeidet for deg.»

## Definisjon
Elementer i et  forholdet er lik i verdi, kvalitet, eller betydning. for Å vise en kobling mellom likeverdige elementer, bruke en koordinerende overgang.

* *For å vise likheten eller forsterke*: og, også, på samme måte, like, helt likt, men like viktig er sammen med, og ikke bare ... men også, sammen med, i lys av, for ikke å nevne, så vel som, videre, på samme måte/ vei, på samme måte, relativt, tilsvarende, av samme token, unikt, å si noe om.
* *Å innføre en motstridende punkt*: men, tvert imot, på den andre siden, i motsetning fortsatt, verken eller, likevel, foruten
* *For å signalisere en oppramsing*: det er, med andre ord, i enklere termer, for å si det på en annen måte,

* *Å innføre et element i en serie*: for det første, i første omgang, for det andre, for en ting..., for en annen, neste, da, i tillegg, til slutt, siste,
* *Å innføre et eksempel*: i særdeleshet, spesielt, for eksempel, for eksempel, det er, nemlig
* *For å vise [[kausalitet]]*: som et resultat, derfor, slik, da, fordi, siden, for
* *Å innføre en oppsummering eller konklusjon*: i konklusjon, til slutt, alt i alt, altså, helt klart, faktisk, for å oppsummere, helt, selvfølgelig
* *For å signalisere en innrømmelse*: naturlig, selvfølgelig, det er sant, for å være sikker, gitt, absolutt
* *For å gjenoppta viktigste argumentet etter en innrømmelse*: alle de samme, selv om, likevel, men likevel
* *For å vise hyppighet*: ofte, hver time, av og til, nå og da, dag etter dag, hver så ofte, på nytt og på nytt
* *For å vise varighet*: under, kort, for lang tid, minutt for minutt, mens
* *For å vise en bestemt tid*: nå, da, på den tid, da tiden var inne, i disse dager, sist søndag, neste Jul, i 1999, i begynnelsen av August, klokken seks, først i morgen, for to måneder siden, når.
* *Å innføre en begynnelse*: først, i begynnelsen, siden, før da
* *Å innføre et midten*: i mellomtiden, i mellomtiden, så det som skjedde, i det øyeblikket, på samme tid, samtidig, på neste, og deretter
* *For å signalisere en slutt (eller utenfor)*:  endelig, til slutt, senere, etterpå
* *For å vise nærhet*: nær, i nærheten av, ved siden av, sammen, i tilknytning til, vender, side ved side
* *For å vise langdistanse*: i det fjerne, langt utover, bort, det
* *For å vise [[Skriftsystem|retning]]*: opp/ned, sidelengs, sammen, på tvers, til høyre/venstre, foran/bak, over/under, innvendig/utvendig: mot/bort fra

## Referanser
Laskbekken kraftverk

**Laskbekken kraftverk** er et vannkraftverk ved Storforshei i Rana kommune i Nordland.

Det er et elvekraftverk som utnytter et fall på 181 meter i Laskbekken.

Installert effekt er 1 MW fra en peltonturbin. Årsproduksjon er 3,3 GWh.

Kraftstasjonen er et tilbygg foran Sakrisåga kraftverk.

Storforshei Naturkraft AS eies av Aventron Norway AS.

## Referanser


## Kilder
* 
* NVE vannkraftdatabase
Malmö Opera

**Malmö Opera** (tidligere kjent som *Malmö Stadsteater* og senere *Malmö Opera och Musikteater*) er en musikkdramatisk virksomhet med et eget musikk- og operahus i Malmö, Sverige. Det er et av Nordens største operahus. Huset ligger ved Östra Rönneholmsvägen 20 i sentrale Malmö. Virksomheten drives av Malmö Opera och Musikteater AB, som eies 90 prosent av Region Skåne og 10 prosent av Malmö by.

## Historikk

Malmö Opera er etterkommer av Malmö Teater, som ble grunnlagt i 1808. Dette første store teateret i Malmö stengte dørene i 1938, etter at **Föreningen Malmö Stadsteater** (grunnlagt 1931) ble opprettet for å gi Malmö en mer moderne teaterbygning og byteater med både taleteater, opera, operetter og liknende, ballett, pantomime og symfonisk konsertvirksomhet.

Stengningen av gamle Malmö Teater skjedde etter at foreningen fikk gjennomslag: Bygningen til **Malmö Stadsteater** ble reist i årene fra 1933 til 1944, og takket være en entusiastisk og innflytelsesrik ordfører ved navn Emil Olsson ble bygget altså fullført mens Europa var midt i andre verdenskrig. Da hadde bygget vært på tegnebrettet i ulike versjoner helt siden 1920. Den offisielle innvielsen av bygget skjedde 23. september 1944, og det ble da ansett for å være Nord-Europas mest moderne teater. Bygget kombinerer en funksjonalistisk oppdeling med klassiske trekk, og er særlig kjent for sin rikt kunstnerisk utsmykkede foajé.

Stadsteateret drev omfattende og variert virksomhet fra 1944 til 1990-tallet, og har spilt en sentral rolle i Sveriges kulturhistorie.

På begynnelsen av 1990-tallet ble virksomheten splittet opp i ulike virksomheter for de ulike kunstformene: Teatervirksomheten ble til **Malmö Dramatiska Teater**, som senere (i 2008) byttet navn igjen og tok det nygamle navnet **Malmö Stadsteater** til sitt eget. Virksomheten for moderne dans ble til **Skånes Dansteater** (som erstattet den tidligere ballettvirksomheten). Den symfoniske konsertvirksomheten ble til **Malmö Symfoniorkester** (MSO). Og operaen ble til **Malmö Opera och Musikteater**, som senere byttet navn til **Malmö Opera**. Det sceniske behovet for orkestermusikk ble ivaretatt av nyopprettede **Malmö Operaorkester**. Alle disse ble etterhvert frittstående selskaper med Malmö by og Region Skåne som eiere.

Mange av disse nye selskapene fikk egne, nye, lokaler. For eksempel fikk Malmö Symfoniorkester tilhold i *Malmö Konserthus*, mens Malmö Dramatiska Teater fikk den nyrenoverte scenen Hipp (i den gamle teaterbygningen *Hippodromen*, et tidligere lystteater) som sin nye hovedscene.

Malmö Opera derimot har i all hovedsak beholdt den opprinnelige Stadsteater-bygningen, med unntak av at den mindre scenen «Intiman» disponeres av teaterselskapet.

Malmö Opera (altså bygningen som tidligere het «Malmö Stadsteater») har vært fredet som kulturminne siden 13. desember 1994.

## Referanser
EM i friidrett 2018 – 400 meter hekk menn

**400 meter hekk for menn** under EM i friidrett 2018 ble arrangert på Olympiastadion i Berlin 6. 7. og 9. august 2018.

## Rekorder

## Kvalifikasjonskrav
Kvalifikasjonskravet for 400 meter hekk menn var: **50,70**.

## Program

## Resultater
### Runde 1
De to første i hvert heat (Q) og de fem raskeste ellers 5 (q) gikk videre til smifinalene. De 11 påmeldte med best tid gikk direkte til semifinalene.

### Semifinaler
De to første i hver semifinale (Q) og de to raskeste ellers (q) kvalifiserte seg til finalen.

### Finale

## Referanser
Knud Geelmuyden Fleischer Maartmann

**Knud Geelmuyden Fleischer Maartmann** (født 1821, død 1888) var en norsk stortingsrepresentant, handelsmann og agent. Han ble valgt til Stortinget i 1865 som representant for Flekkefjord, og gjenvalgt i 1868.

Sammen med Kirstine Solberg hadde han datteren Kaja Maartmann (1851–1933), gift med Ellef Ringnes som sammen med broren Amund Ringnes opprettet Ringnes Bryggeri. Sønnen Harald Sigwart Maartmann (1855 - 1926) var den første administrerende direktør av Ringnes Bryggeri fra 1901 til 1920.

## Referanser



## Eksterne lenker
*